text: malgratcomunicacio.cat - Portal multimèdia de l'Ajuntament de Malgrat de Mar - [ÀUDIO] Entrevista amb Sònia Garangou, integrant del grup d'historiadors que impulsen la campanya "Salvem Can Palomo"
  Un grup d'historiadors malgratencs han posat en marxa la campanya "Salvem Can Palomo" amb l'objectiu de preservar aquesta emblemàtica finca després que s'hagi conegut la seva venda i la possibilitat que s'hi construeixin habitatges. La historiadora malgratenca Sònia Garangou, impulsora d'aquesta iniciativa juntament amb altres historiadors del municipi, ha explicat a l'Informatiu Migdia d'Ona Malgrat que el primer pas ha estat enviar una moció a tots els partits amb representació a l'Ajuntament per tal que la facin seva i es declari Can Palomo com a Bé Cultural d'Interès Local. També volen que l'actual govern municipal es posi en contacte amb els nous propietaris per tal de conèixer de primera mà quines són les seves intencions sobre la finca.
  Sònia Garangou ha destacat que "el patrimoni és cosa de tots i no es poden fer distincions ideològiques". També ha lamentat que en els últims anys Malgrat de Mar ha vist perdre moltes finques com la casa de Can Campassol o l'edifici del Sindicat.